המגן (אפליקציה)

המגן היא יישומון (אפליקציה) לטלפון סלולרי, שפותחה בישראל על ידי משרד הבריאות, על מנת להתמודד עם התפרצות נגיף הקורונה בישראל. ב-18 במרץ 2020 החל השב"כ באיכון טלפונים ניידים של חולי קורונה ובאיתור עוברי אורח ששהו לידם, תוך שימוש באמצעים דיגיטליים. אזרחים שאותרו כמי ששהו ליד חולה קורונה, קיבלו הודעה לטלפון הנייד המחייבת אותם בכניסה לבידוד. בנוסף לפעילות השב"כ שוחררה ב-22 במרץ אפליקציית "המגן" שפותחה בישראל על ידי משרד הבריאות, בעיצומה של מגפת הקורונה במדינה. האפליקציה מבצעת הצלבה בין המקומות בהם שהו משתמשיה לבין המקומות בהם שהו חולי קורונה מאומתים על פי איכוני השב"כ ב-14 הימים שקדמו לאבחון המחלה ובמקרה של חשיפה מתריעה על כך בפני בעל הטלפון הסלולרי. האפליקציה מבוססת על קוד פתוח. משרד הבריאות פרסם שהאפליקציה לא מעבירה מידע על בעל הטלפון הסלולרי לצד שלישי, ושהמידע על מיקומי המשתמש מאוחסן על המכשיר שלו בלבד. האפליקציה פתוחה להורדה חופשית, והשימוש בה הוא על בסיס התנדבותי. ב-27 ביולי 2020, הושק עדכון של האפליקציה שיכלול גם טכנולוגיית ה-GPS וגם בבלוטות'. האפליקציה החדשה מכונה "המגן 2". השימוש כולל הפעלת קישורית בלוטות'. על פי נתונים 83 אחוזים ממורידי האפליקציה הסירו אותה. צוות שרים בראשות שר המודיעין אלי כהן קבע כי רק לאחר 1.68 מיליון הורדות של האפליקציה יהיה ניתן להפסיק את האיכונים של השב"כ: "השימוש בכלי של השב"כ ימשיך עד שמדינת ישראל תהיה ירוקה". על פי רן בר-זיק האפליקציה בטוחה לשימוש בהיבטי אבטחת מידע, מכיוון שהיא פותחה כיאות, עם ליווי של מומחים ושל מערך הסייבר הלאומי, ושקיפות לגבי הליך הפיתוח, מה שאמור למנוע פרצות ודליפות מידע. כמו כן מיכאל בירנהק בדק את היבטי הפרטיות של האפליקציה ואישר שמתקיימים בה תנאי היסוד להגנת הפרטיות. גם הגרסה הראשונה וגם הגרסה השנייה של האפליקציה לא אימצו את תקני התקשורות הציבוריים של Apple ו-Google בעיקר בגלל התעקשות משרד-הבריאות לאסוף נתוני מיקום בעזרת רכיב ה-GPS של המכשיר הנייד, מה שהופך את האפליקציה לחודרנית וכן לא תאפשר חיבור לרשתות דומות במדינות אחרות (למשל: האיחוד האירופי). אזרחים שהורידו את האפליקציה למכשיר הנייד שברשותם התלוננו על כך שקיבלו הודעות שווא לפיה נחשפו לחולה קורונה וגם תלונות של צוות רפואי על אי דיוק באימות מקום החשיפה. עדכון הגרסה בסוף יולי נועד להתמודד עם חלק מהביקורת. בסוף נובמבר 2020, משרד הבריאות הפסיק להשקיע באפליקציה. משמעות הדבר היא שאמנם היא לא תיסגר אבל לא תתוחזק או תשופר. אפליקציית המגן, באתר משרד הבריאות רפאל קאהאן, הייתם סמוך לחולה קורונה? אפליקציה חדשה של משרד הבריאות תאתר זאת, באתר כלכליסט, 23 במרץ 2020 אוריה בר-מאיר, ‏בינתיים בבריטניה: האפליקציה הולידה "מגפה" מסוג חדש, באתר גלובס, 14 באוגוסט 2021 עמיר קורץ, השב"כ: "איכון הסלולריים של חולי הקורונה החל", באתר כלכליסט, 18 במרץ 2020 עדו בן פורת, הושקה אפליקציית "המגן" למניעת התפשטות הקורונה, באתר ערוץ 7, 22 במרץ 2020 מייקי לוי‏, אחרי הביקורת על האיכון הסלולרי: האם אפליקציית "המגן" בטוחה?, באתר וואלה, 25 במרץ 2020 מייקי לוי‏, שיפור הדיוק ושמירה על פרטיות: הגלגול החדש של אפליקציית "המגן" יוצא לדרך, באתר וואלה, 27 ביולי 2020 עמליה דואק יואב אבן כרמל ליבמן, ‏נתונים מדויקים יותר וזיהוי קרוב יותר: האפליקציה החדשה לאיתור חולי קורונה, באתר ‏מאקו‏, 27 ביולי 2020 עומר כביר, למה הישראלים מוחקים את אפליקציית המגן 2?, באתר כלכליסט, 21 בספטמבר 2020 "המגן 2" יוצאת לדרך, איכוני השב"כ יימשכו, באתר ynet, 20 ביולי 2020 רן בר-זיק, המגן: משרד הבריאות הוציא אפליקציה למלחמה בקורונה, והפעם כמו שצריך, באתר הארץ, 22 במרץ 2020. הגר בוחבוט, אפליקציית המגן עדיין שולחת התראות שווא, באתר ynet, 5 באפריל 2020 בועז אפרת‏, תקלה באפליקציית משרד הבריאות: אנשי רפואה נקראו להיכנס לבידוד על בסיס מיקום שגוי, באתר וואלה, 28 במרץ 2020 גלי וינרב, ‏אל תשכחו את ה-QA: תקלה גם באפליקציית המגן של משרד הבריאות, באתר גלובס, 28 במרץ 2020 משרד הבריאות יפסיק להשקיע באפליקציית "מגן", באתר כאן-תאגיד השידור הישראלי